1437.

Godina **1437** (**[[rimski brojevi|MCDXXXVII]]**) bila je redovna godina koja počinje u utorak (1. 1. po julijanskom kalendaru).

## Događaji
* siječanj? - Katarina Nelipić Frankopan, udova Ivana Frankopana, morala predati očevinu Matku Talovcu; sa malim sinom Jurjem se sklanja u Rmanj na Uni (Martin Brod).
* 21. 2. - Ubijen James I, kralj Škotske, nasleđuje ga maloletni James II.
* 2 - 4. 5.? - Umro albanski velikaš Gjon Kastrioti.
* 19. 6. - Mađarsko-češka vojska prelazi kod Požežene u turski deo Srbije (zapovednici Pongrac od sv. Nikole, János Marczali, Jan Jiskra), kod Stalaća spalili turske brodove 22. 6. (ovaj pohod je odgovor na raniji tursko-vlaški upad do Sibiua). 
* 23. 6. - Uveče, pred Ivanjdan, mađarska vojska zapalila turski Kruševac; sutradan kreću na sever levom, despotovom, obalom Morave (protivno dogovoru) - ovo stvara nepoverenje Turaka prema despotu Đurđu.
* 27. 6. - Bitka na Godominskom polju: mađarsko-češka vojska tokom prelaza Dunava potukla Ali-bega vidinskog kod Smedereva (učestvovao i Sibinjanin Janko).
* 29. 7. - Kralj Žigmund produžio primirje sa Venecijom na još devet godina.
* leto - Seljački ustanak Budai Nagy Antala u Erdelju, ugušena do zime.
* 18. 9. - Bulom Eugena IV. Firentinski koncil prebačen iz Bazela u Feraru (prvi sastanak 10. 1. 1438).
* 12. 10. - Okončane borbe tokom Bitke za Tanger - propast ekspedicije čiji je organizator bio portugalski princ Henrik Moreplovac - njegov brat Ferdinand Sveti Princ ostaje talac do smrti 1443.
* novembar - Turske čete upadaju u Despotovinu, despot Đurđe sklapa mir po cenu gubitka Braničeva (skopski namesnik Ishak-beg podstiče sultana protiv Đurđa). 
* 27. 11. - Vizantijski car Jovan VIII Paleolog i patrijarh Josif II krenuli iz Carigrada u Feraru na sabor.
* 5. 12. - Kraljica ugarska Barbara Celjska zatvorena jer je planirala da njenog muža na samrti nasledi neko iz Poljske (Vladislav III ili Kazimir) a ne njen zet Albert Habsburgovac. 
* 9. 12. - Umro je Žigmund Luksemburški, sveti rimski car, kralj nemački, ugarsko-hrvatski i češki; nasleđuje ga zet Albert II. Habsburgovac (* 1397 - † 1439). 
* 18. 12. - Albert II izabran u Požunu/Bratislavi za ugarsko-hrvatsko-dalmatinskog kralja.

### Tokom/tijekom godine
* Bosna: nastavlja se sukob kralja Tvrtka II i Stefana Vukčića sa Radoslavom Pavlovićem. 
* Bosanski vikar Jakob de Marchia se žali papi da su Turci u zadnje dve godine srušili 16 crkava i samostana u Bosni. 
* Senjski biskup Ivan de Dominis postao papinski nuncij za Ugarsku. 
* Biskup Šibenika postao Juraj Šižgorić (rođak pjesnika Juraja). 
* Edinburgh postao prestonica Škotske, nakon Pertha. 
* Grad Palestrina razoren po naredbi pape Eugena IV. 
* Ulug-beg objavio *[[Zij-i Sultani]]*, katalog zvezda i astronomskih tabela. 
* 1437-38 - Olugh Mokhammad osnovao Kazanski kanat.

## Rođenja

* Filippo Buonaccorsi, italijanski humanista († 1497)
* Elizabeta Habzburška, poljsko-litvanska vladarica († 1505)
* Isaak Abrabanel, hebrejski političar i finansijer († 1508)
* pribl. - Bernard Porečanin, hrvatski slikar († 1531)

## Smrti

* 3. 1. - Katarina Valois, engleska kraljica (* 1401)
* 2 - 4. 5. - Gjon Kastrioti, albanski plemić 
* 9. 12. - Žigmund Luksemburški, ugarsko-hrvatski kralj itd. (* 1368)
* Niccolò de' Niccoli, italijanski humanista (* 1364)

## Reference

* Svezak drugi: dio drugi. Treće doba: Vladanje kraljeva iz raznih porodica (1301-1526). Druga knjiga: Od gubitka Dalmacije do Matije Korvina (1409-1457), Vjekoslav Klaić (archive.org)